b'\n_START_ARTICLE_\nOrlando Bloom\n_START_SECTION_\nBiografija\n_START_PARAGRAPH_\nBloom gim\xc4\x97 Kenterberyje, Kente (Jungtin\xc4\x97 Karalyst\xc4\x97). Jo motina, Sonia Constance Josephine Copeland, gim\xc4\x97 Kalkutoje, Indijoje. Bloom\xe2\x80\x99o motinos \xc5\xa1eima gyveno Tasmanijoje, Australijoje ir Indijoje, ir yra angl\xc5\xb3 kilm\xc4\x97s. Bloom man\xc4\x97, kad jo t\xc4\x97vas buvo jo motinos vyras, Piet\xc5\xb3 Afrikoje gim\xc4\x99s \xc5\xbeyd\xc5\xb3 antiapartheido roman\xc5\xb3 ra\xc5\xa1ytojas Harry Saul Bloom, bet kai jam buvo trylika met\xc5\xb3 (pra\xc4\x97jus devyneriems metams po Harry mirties), Bloom\xe2\x80\x99o motina atskleid\xc4\x97 jam, kad jo biologinis t\xc4\x97vas i\xc5\xa1 tikr\xc5\xb3j\xc5\xb3 buvo Colin Stone, jo motinos partneris ir \xc5\xa1eimos draugas, ir Concorde Tarptautin\xc4\x97s kalbos mokyklos vir\xc5\xa1ininkas. Bloom yra pavadintas 17-ojo \xc5\xa1imtme\xc4\x8dio kompozitoriaus Gibon\xc5\xb3 Orlando garbei. Bloom turi seser\xc4\xaf Samantha Bloom, kuri gim\xc4\x97 1975\xc2\xa0m._NEWLINE_Bloom nebuvo akademinis ar atleti\xc5\xa1kas kaip vaikas, ta\xc4\x8diau buvo padr\xc4\x85sintas motinos lankyti meno ir dramos klases. 1993\xc2\xa0m., jis i\xc5\xa1keliavo \xc4\xaf London\xc4\x85 \xc4\xaf dvej\xc5\xb3 met\xc5\xb3 dramos, fotografijos ir skulpt\xc5\xabros kursus Vaizduojamojo meno kolegijoje (Hampstead). Jis prisijung\xc4\x97 prie Nacionalinio Jaunimo Teatro, leisdamas du sezonus ten ir u\xc5\xbedirbdamas stipendij\xc4\x85, kad mokyt\xc5\xb3si Britanijos Amerikos Dramos Akademijoje. Blooom prad\xc4\x97jo profesionali\xc4\x85 vaidyb\xc4\x85 televizijos vaidmenimis Nukent\xc4\x97jusiojo ir Midsomer \xc5\xbdmog\xc5\xbeudys\xc4\x8di\xc5\xb3 epizoduose, ir paskui debiutavo filme \xe2\x80\x9eWilde\xe2\x80\x9c (1997)._NEWLINE_1998\xc2\xa0m. Bloom, bandydamas pasiekti draugo teras\xc4\x85, nukrito nuo namo stogo, ir jam buvo pasakyta, kad jis nebegal\xc4\x97s vaiks\xc4\x8dioti. Ta\xc4\x8diau jis atsigavo ir sugeb\xc4\x97jo v\xc4\x97l vaik\xc5\xa1\xc4\x8dioti ant rams\xc4\x8di\xc5\xb3 per dvylika dien\xc5\xb3.\n_START_SECTION_\n\xc5\xbdied\xc5\xb3 Valdovas\n_START_PARAGRAPH_\nPirmasis vaidmuo, su kuriuo aktorius i\xc5\xa1gars\xc4\x97jo, buvo vaidmuo \xe2\x80\x9e\xc5\xbdied\xc5\xb3 valdovo\xe2\x80\x9c trilogijoje, ten jis vaidino pasak\xc5\xb3 elf\xc4\x85 Legolas\xc4\x85 Greenleaf\xe2\x80\x98\xc4\x85. \xc5\xa0\xc4\xaf vaidmen\xc4\xaf jis gavo likus kelioms dienoms iki Londono dramos mokyklos baigimo.\n_START_SECTION_\nBlack Hawk Down\n_START_PARAGRAPH_\nPo \xe2\x80\x9e\xc5\xbdied\xc5\xb3 valdovo\xe2\x80\x9c jis vaidino Ridlio Skoto re\xc5\xbeisuotoje karo dramoje \xe2\x80\x9eBlack Hawk Dawn\xe2\x80\x9c. Jis vaidino eilin\xc4\xaf pirmos klas\xc4\x97s Todd Blackburn\xe2\x80\x98\xc4\x85, i\xc5\xa1rei\xc5\xa1k\xc4\x97 18 met\xc5\xb3 kareivio, kurio pasaul\xc4\x97lyje karas Somalijoje buvo i\xc5\xa1ties nauja patirtis, entuziazm\xc4\x85, jaudul\xc4\xaf bei jautrum\xc4\x85. Atspind\xc4\x97damas paties aktoriaus patirt\xc4\xaf, Orlando veik\xc4\x97jas i\xc5\xa1krenta i\xc5\xa1 mal\xc5\xabnsparnio ir susilau\xc5\xbeo nugar\xc4\x85.\n_START_SECTION_\nNed Kelly\n_START_PARAGRAPH_\nKitas Orlando vaidmuo buvo \xe2\x80\x9eNed Kelly\xe2\x80\x98je\xe2\x80\x9c\xc2\xa0\xe2\x80\x93 tai istorinis biografinis filmas apie ne\xc5\xbeym\xc5\xb3 austral\xc5\xb3 nusikalt\xc4\x97l\xc4\xaf. Nors filmas nebuvo pla\xc4\x8diai rodomas, ta\xc4\x8diau atsiliepimai apie Orlando vaidyb\xc4\x85 buvo palank\xc5\xabs aktoriui\xc2\xa0\xe2\x80\x93 jis gerai suvaidino Ned Kelly\xe2\x80\x98io pagalbinink\xc4\x85.\n_START_SECTION_\nKarib\xc5\xb3 piratai\n_START_PARAGRAPH_\nVaidino beveik visuose \xe2\x80\x9eKarib\xc5\xb3 Pirat\xc5\xb3\xe2\x80\x9c serijos filmuose\xc2\xa0\xe2\x80\x93 \xe2\x80\x9eJuodojo Perlo u\xc5\xbekeikimas\xe2\x80\x9c, \xe2\x80\x9eNumir\xc4\x97lio skrynia\xe2\x80\x9c, \xe2\x80\x9ePasaulio pakra\xc5\xa1ty\xe2\x80\x9c. Jis vaidino vien\xc4\x85 i\xc5\xa1 pagrindini\xc5\xb3 veik\xc4\x97j\xc5\xb3 Vil\xc4\x85 Turner\xc4\xaf (William \xe2\x80\x9eWill\xe2\x80\x9c Turner)._NEWLINE_Paskutin\xc4\x97je dalyje  Ant keist\xc5\xb3 bang\xc5\xb3 Orlando Bloomas nevaidino.\n_START_SECTION_\nTroja\n_START_PARAGRAPH_\n2004 pasirod\xc4\x97 naujas veiksmo filmas \xe2\x80\x9eTroja\xe2\x80\x9c. Nors vaidindamas Paris\xc4\x85, Orlando v\xc4\x97l naudojosi kardu bei lanku, tai jau buvo atitr\xc5\xabkimas nuo praeities vaidmen\xc5\xb3. Paris\xc2\xa0\xe2\x80\x93 neheroji\xc5\xa1kas, jaunas ir kartais pasielgiantis neapgalvotai, visk\xc4\x85 aukojantis vardan meil\xc4\x97s.\n_START_SECTION_\nKingdom of Heaven\n_START_PARAGRAPH_\nOrlando pagrindin\xc4\xaf vaidmen\xc4\xaf gavo ir filme \xe2\x80\x9eKingdom of Heaven\xe2\x80\x9c. Nors \xc5\xa1io filmo nelyd\xc4\x97jo didel\xc4\x97 s\xc4\x97km\xc4\x97, ta\xc4\x8diau kritikai apie Orlando vaidyb\xc4\x85 atsiliep\xc4\x97 teigiamai. Jam pavyko perteikti vyro vidin\xc4\x99 sumai\xc5\xa1t\xc4\xaf kelion\xc4\x97je \xc4\xaf dvasin\xc4\xaf, sav\xc4\x99s paties pa\xc5\xbeinim\xc4\x85. Kitas Orlando pagrindinis vaidmuo filme\xc2\xa0\xe2\x80\x93 Drew Baylor \xe2\x80\x9eElizabethtowne\xe2\x80\x9c. Moderni komi\xc5\xa1ka drama para\xc5\xa1yta ir re\xc5\xbeisuota Kameron Crowe. T\xc4\x99sinys \xe2\x80\x9eKarib\xc5\xb3 piratams\xe2\x80\x9c pavadintas \xe2\x80\x9ePirates of Caribbean: \xe2\x80\x9eDead man\xe2\x80\x98s Chest\xe2\x80\x9c pasirod\xc4\x97 2006\xc2\xa0m. vasar\xc4\x85.\n_START_SECTION_\nKiti vaidmenys\n_START_PARAGRAPH_\n2004\xc2\xa0m. pasirod\xc4\x97 ma\xc5\xbeos nepriklausomos kompanijos (Indie) filmas \xe2\x80\x9eThe Kalcium Kid\xe2\x80\x9c (Europoje ribotai rodomas)\xc2\xa0\xe2\x80\x93 tai komedija apie pieninink\xc4\x85, kuris tampa boksininku. Orlando atskleid\xc4\x97 savo kaip komiko geb\xc4\x97jimus, vaidinantis be ginkl\xc5\xb3 ir speciali\xc5\xb3 kostium\xc5\xb3. Indie filmas \xe2\x80\x9e Haven\xe2\x80\x9c taip pat debiutavo 2004\xc2\xa0m. Toronto film\xc5\xb3 festivalyje. Orlando kartu ir vaidino, ir prodiusavo \xc5\xa1\xc4\xaf film\xc4\x85.\n_START_SECTION_\nAsmeninis gyvenimas\n_START_PARAGRAPH_\nOrlando susitikin\xc4\x97jo su tokiomis \xc5\xbevaig\xc5\xbed\xc4\x97mis kaip Kate Bosworth, su kuria supa\xc5\xbeindino draugas parduotuv\xc4\x97s kavin\xc4\x97je 2002\xc2\xa0m., po \xc5\xa1io \xc4\xafvykio jie susitiko dar kart\xc4\x85 per \xe2\x80\x9eThe Lord of the Rings: The Two Towers\xe2\x80\x9c premjer\xc4\x85 tais pa\xc4\x8diais metais. J\xc5\xb3 draugyst\xc4\x97 tai nutr\xc5\xabkdavo, tai v\xc4\x97l atsinaujindavo nuo pat 2002 iki i\xc5\xa1siskyrimo 2006\xc2\xa0m. rugs\xc4\x97j\xc4\xaf. O. Bloom taip pat palaik\xc4\x97 romanti\xc5\xa1kus santykius su aktore Uma Thurman, Kirsten Dunst, Sienna Miller, Jessica Biel ir Pen\xc3\xa9lope Cruz. Buvo gand\xc5\xb3, kad jis susitikin\xc4\x97ja su \xe2\x80\x9eKarib\xc5\xb3 Pirat\xc5\xb3\xe2\x80\x9c \xc5\xbevaig\xc5\xbede Naomie Harris. U\xc5\xbesienio spaudos duomenimis Orlando susitikin\xc4\x97jo su austral\xc5\xb3 modeliu Miranda Kerr. Dabar Orlando susitikin\xc4\x97ja su viena s\xc4\x97kmingiausi\xc5\xb3 21 a. dainininki\xc5\xb3 Katy Perry.'